Rotulus collectoris regnorum Suecie et Norwegie et Dacie de beneficijs vacantibus in partibus illis jure deuoluto. Sanctissime pater, cum infrascripta beneficia in partibus vacauerint a tanto tempore, quod iuxta Lateranensis consilij statuta ipsorum collacio ad sedem apostolicam fuit et est deuoluta, et alias vacent ad presens, dignemini ea personis infrascriptis conferre, que ipsa, ne per laycales manus ipsorum redditus usurpentur, conseruare et etiam collectorj regni Suecie ipsorum aliqui assisterunt (!) et assistere per se et suos possunt fructuose. – – – – – – – – – – – – – – – – – – – – – – – Jtem cum Stygandus Stephanj a vestra sanctitate sibi archipresbiteratum ecclesie Osloensis obtinuerat prouiderj, obtinens parrochialem ecclesiam Juinella (= Jumala) Aboensis diocesis, quam ecclesiam se etiam obtulit dimissurum, cum pacificam possessionem dicti archipresbiteratus vigore dicte gracie fuerit assecutus, dignemini Johanni Rudolphi de eadem ecclesia parrochiali, cum eam per pacificam possessionem dicti archipresbiteratus vacare contigerit, prouidere, non obstante quod idem Johannes capellaniam vnam in ecclesia santi Nicolay in Stocholm Vpsalensis diocesis obtineat*. – – – – – – – – – – – – – – – – – – – – – – – Fiat de omnibus suprascriptis non cancellatis, nisi alterj fuerit jus quesitum. G. – Et quod transeat sine alia leccione. – Fiat. G. Et cum aliqui predictorum in negocijs camere apostolice sint absentes et aliqui in remotis existant, dignemini committere, ut examen absencium in partibus committatur. – Fiat. G. Datum apud Villamnouam Auinionensis diocesis XV kal. julij pontificatus nostri anno octauo.